รายงานผลการบริหารและพัฒนาทรัพยากรบุคคล
ประจำปีงบประมาณ พ.ศ. 2564
ของ องค์การบริหารส่วนตำบลวังหิน
อำเภอบางขัน  จังหวัดนครศรีธรรมราช

	นโยบาย
	การดำเนินงาน

	1. พิจารณาวางแผนอัตรากำลังสอดรับกับภารกิจหน้าที่ขององค์กร ตอบสนองตามความจำเป็น และความเหมาะสม คำนึงถึงประโยชน์สูงสุดของราชการ
(แผนอัตรากำลัง 3 ปี ประจำปีงบประมาณ        พ.ศ.2564 – 2566)

	ประชุมผู้บริหารองค์การบริหารส่วนตำบลวังหิน เมื่อวันที่ 17  กรกฎาคม  2564 ณ องค์การบริหารส่วนตำบลวังหิน
ผู้เข้าประชุมประกอบด้วย 
1.นายทบ  รัตนคช ตำแหน่งนายก อบต.วังหิน 
2.นายรักพร  บริพันธ์ ตำแหน่ง ปลัด อบต.วังหิน     
3.นายนรินทร์  เหลือสม ตำแหน่ง รองปลัด อบต.วังหิน
4.นางจารุวรรณ รักษาจันทร์ ตำแหน่ง ผู้อำนวยการกองคลัง 
5.นายพนมกร  ผิดชอบ  ตำแหน่ง  ผู้อำนวยการกองช่าง
6.นายสมมารถ  อุ้ยสั้ว  ตำแหน่ง  หัวหน้าสำนักปลัด อบต.
7.นางสาวสุภัทรา  เวชรัตน์  ตำแหน่ง  นักทรัพยากรบุคคลชำนาญการ
โดยมีวัตถุประสงค์เพื่อ 
1. ร่วมกันวิเคราะห์อัตรากำลังในองค์กรเพื่อร่วมกันวางแผนกำลังคนในการขอเพิ่มอัตราบุคลากรเพื่อตอบสนองต่อภารกิจในการบริการประชาชน 
2.  ผู้บริหารมอบนโยบายให้หน่วยงานภายใน ดำเนินการบรรจุและแต่งตั้ง รวมถึงผู้บริหารประเมินผลการปฏิบัติงานบุคลากร ด้วยความเป็นธรรมไม่เลือกปฏิบัติ ให้โอกาสบุคลากรทุกคนอย่างเท่าเทียมกัน  เป็นการดำเนินการตามนโยบายการบริหารทรัพยากรบุคคลที่ 
อปท.. ได้ประกาศไว้  ผลประชุมสรุปได้ว่ามีการวางแผนเกี่ยวกับการสรรหาบุคลากรเพื่อรองรับตำแหน่งที่วางอยู่และให้สอดคล้องกับงบประมาณรายจ่ายเกี่ยวกับงบบุคลากร

	2. ดำเนินการบรรจุและแต่งตั้ง รวมถึงประเมินผลการปฏิบัติงานบุคลากร ด้วยความเป็นธรรมไม่เลือกปฏิบัติ ให้โอกาสบุคลากรทุกคนอย่างเท่าเทียมกัน
	

	3. ส่งเสริมให้บุคลากรยึดมั่นในคุณธรรมจริยธรรม จรรยาบรรณวิชาชีพ ประมวลจริยธรรม  ได้แก่    1. พึงดำรงตนให้ตั้งมั่นในศีลธรรม ปฏิบัติหน้าที่ความซื่อสัตย์ สุจริต เสียสละ และมีความรับผิดชอบ
2. พึงปฏิบัติหน้าที่อย่างเปิดเผย โปร่งใส พร้อมให้ตรวจสอบ
3. พึงให้บริการด้วยความเสมอภาค สะดวก รวดเร็ว มีอัธยาศัยไมตรี โดยยึดประโยชน์ของประชาชนเป็นหลัก
4. พึงปฏิบัติหน้าที่โดยยึดผลสัมฤทธิ์ของงานอย่างคุ้มค่า
	5. พึงพัฒนาทักษะ ความรู้ ความสามารถและตนเองให้ทันสมัยอยู่เสมอ
กฎหมาย ระเบียบ ข้อบังคับอย่างเคร่งครัด
	ตัวอย่างที่ 1 โครงการอบรมสัมมนา/ศึกษาดูงานเพื่อพัฒนาความรู้ให้แก่คณะผู้บริหาร ส.อบต. พนักงานส่วนตำบล ลูกจ้างประจำและพนักงานจ้าง
กิจกรรม อบรมจริยธรรมและให้ความรู้แก่คณะผู้บริหาร สมาชิก อบต. พนักงานส่วนตำบล ลูกจ้างประจำและพนักงานจ้างของอบต.วังหิน
ประจำปีงบประมาณ พ.ศ. 2565
จัดประชุม หรือ ชี้แจงแนวทางในการปฏิบัติตนในการดำรงตนให้ตั้งมั่นในศีลธรรม เมื่อวันที่ 27  ธันวาคม  2564 ผู้เข้าประชุม 7  ท่าน เป็นการดำเนินการตามนโยบายของผู้บริหาร โดยมีวัตถุประสงค์เพื่อส่งเสริมให้บุคลากรยึดมั่นในคุณธรรมจริยธรรม จรรยาบรรณวิชาชีพ ประมวลจริยธรรม พึงดำรงตนให้ตั้งมั่นในศีลธรรม ปฏิบัติหน้าที่ความซื่อสัตย์ สุจริต เสียสละ และมีความรับผิดชอบ กฎหมาย ระเบียบ ข้อบังคับอย่างเคร่งครัด 

ตัวอย่างที่ 2 จัดทำแผนพับ ส่งเสริมความโปร่งในการดำเนินงาน ตามหลักธรรมาภิบาลให้บุคลากร

	4. ส่งเสริมให้บุคลากรได้รับโอกาสในการพัฒนาทักษะและความสามารถ อย่างเท่าเทียมกัน ความก้าวหน้าในสายงานอาชีพ จะพิจารณาถึงความรู้ความสามารถตามคุณภาพและผลสำเร็จของงานที่จะสะท้อนการเป็นคนเก่ง และพฤติกรรมที่มีความซื่อสัตย์สุจริต มีน้ำใจ มีคุณธรรม ยึดมั่นประโยชน์ของส่วนรวมจะสะท้อนการเป็นคนดี
	ตัวอย่าง 1
1. ดำเนินจัดส่งบุคลากรไปฝึกอบรม เพื่อพัฒนาทักษะความสามารถ หลักสูตรด้านสาธารณสุข เช่น การอบรมเจ้าพนักงานสาธารณสุข      ตาม พรบ.การสาธารณสุข พ.ศ.2535  นายสุวัฒน์  เจษฎาวัชร์
เมื่อวันที่ 20 – 25  ธันวาคม  2564 ณ โรงแรมทีเคพาเลซ แอนด์ คอนเวนชั่น กรุงเทพฯ
ตัวอย่าง 2
2. ดำเนินการแผนเส้นทางความก้าวหน้าในสายงานอาชีพ ประจำปี งบประมาณ 2565

	5. ส่งเสริมให้บุคลากรมีคุณภาพชีวิตในการทำงานที่ดี มีสุขภาวะที่ดี มีสุขภาพที่แข็งแรง มีความสุขในการทำงาน โดยเปิดโอกาสให้บุคลากรมีส่วนร่วมในการเสนอแนะในการพัฒนาคุณภาพชีวิต
	ตัวอย่าง 1
จัดกิจกรรม 5 ส. ในสำนักงาน เมื่อวันที่ 5  มกราคม  2565 ณ อุทยานบ่อน้ำร้อน กลุ่มเป้าหมายพนักงานของอบต.วังหิน สมาชิกสภาองค์การบริหารส่วนตำบลวังหิน ผู้ใหญ่บ้าน 

ตัวอย่าง 2
กิจกรรมส่งเสริมสุขภาพประจำปี 2564 เมื่อวันที่ 15  กุมภาพันธ์  2565 ณ  โรงพยาบาลบางขัน  กลุ่มเป้าหมายพนักงานของอบต.วังหิน 

ปัญหาและอุปสรรค
การบริหารงานบุคคลขององค์กรปกครองส่วนท้องถิ่น ยังมีปัญหาและอุปสรรคในหลายด้าน เช่น โครงสร้างการบริหารงานบุคคลส่วนท้องถิ่น กระบวนการสรรหาบุคลากร การขาดแคลนบุคลากร และระบบอุปถัมภ์ อันมีผลสืบเนื่องมาจากการที่มีคณะกรรมการข้าราชการหรือพนักงานส่วนท้องถิ่น ที่ทำหน้าที่เกี่ยวกับการบริหารงานบุคคลขององค์กรปกครองส่วนท้องถิ่นหลายระดับ ซึ่งก่อให้เกิดความซ้ำซ้อนของอำนาจหน้าที่ ทำให้กระบวนการบริหารงานบุคคลเกิดความล่าช้า และปัญหาระเบียบและกฎหมายที่บัญญัติให้อำนาจเกี่ยวกับการบริหารงานบุคคลแก่ผู้บริหารท้องถิ่นมากเกินไป ทำให้ผู้บริหารท้องถิ่นสามารถใช้อำนาจได้ตามอำเภอใจ มีการใช้ระบบอุปถัมภ์ เกิดการแลกเปลี่ยนผลประโยชน์ ส่งผลให้องค์กรปกครองส่วนท้องถิ่นได้บุคคลที่ไม่มีคุณภาพ กระทบต่อคุณภาพของการบริหารงานองค์กรปกครองส่วนท้องถิ่น ประกอบกับองค์กรปกครองส่วนท้องถิ่นขาดแคลนบุคลากรในสายงานต่างๆ เป็นจำนวนมาก ทำให้บุคลากรหนึ่งคนต้องปฏิบัติงานหลายหน้าที่ ส่งผลกระทบต่อประสิทธิภาพของงานหน่วยงานและผู้ที่เกี่ยวข้องจึงต้องให้ความสำคัญกับปัญหาดังกล่าว และหาวิธีการพัฒนาและปรับปรุงกระบวนการบริหารงานบุคคลขององค์กรปกครองส่วนท้องถิ่น ให้เป็นไปตามระบบคุณธรรมและสอดคล้องกับสถานการณ์ในปัจจุบัน

ข้อเสนอแนะ/แนวทางแก้ไข
๑. เผยแพร่ความรู้ให้กับบุคลากรทั้งหมดเพื่อให้ทุกคนคิดเป็น 
๒. มีความชัดเจนในการวางแผน กำหนดเป้าหมาย เพื่อให้ผู้ทำงานเข้าใจตรงกัน 
๓. มีความชัดเจนในการกำหนดผู้รับผิดชอบเพื่อไม่ให้มีการเกี่ยงกันทำงาน 
๔. จัดงบประมาณและอุปกรณ์ให้เพียงพอเพื่อไม่ให้งานหยุดชะงัก 
๕. ควรมีการติดตาม ตรวจสอบการดำเนินงานและนำข้อมูลไปใช้อย่างจริงจังเพื่อให้ผู้ปฏิบัติงาน เห็นความสำคัญของงานที่ทำ 
๖. ควรมีการติดตามงานอย่างต่อเนื่องอย่างสม่ำเสมอ 
๗. ควรนำข้อมูลที่ได้ไปใช้จริง เช่น งานที่ไม่บรรลุเป้าหมายต้องหาวิธีการปรับปรุงแก้ไข และงาน ที่บรรลุเป้าหมายพัฒนาให้งานดีขึ้น

